Kan swak stadsbeplanning mense eensamer maak? - Orania Beweging
Nov 2, 2016 | Nuus | 1 comment
Ons leef in 'n tyd waar sosiale media soos Facebook, Twitter, WhatsApp, Instagram en alle ander virtuele middelle mense se enigste sosiale verwysingsraamwerk word. Jou perspesie oor sosiale aanvaarding word bepaal deur die aantal mense wat van 'n plasing van jou op Facebook hou. Die spoed waarteen iemand jou op WhatsApp antwoord bepaal sy lojaliteit aan jou.
Die mens is 'n sosiale wese. Ons vermoë om te sosialiseer is egter aan die verswak. Die redes hiervoor is uiteenlopend en veelerlei. Meer en meer mense skakel nie meer by gemeenskapsinstellings soos kerke, sportverenigings en gemeenskapsdiensorganisasies in waar hulle nuwe vriende kan maak nie.
Die toenemende individualisering van Westerse gemeenskappe het sonder twyfel meegebring dat baie mense nie eers meer weet wie hul bure is of wie die ouers van hul kinders se beste skoolmaats is nie. In die gejaagde moderne hoogsproduktiewe lewe van vandag is ons veel meer gefokus op prestasie, monetêre uitsette en ongelukkig oordrewe materiële middelle dat ons vergeet wat die waarde van goeie vriende en lekker goeie ou sosiale ervarings is.
In beide van hierdie gevalle is daar korttermynvoordele soos die persepsie van rykdom wanneer jy 'n groot erf besit en natuurlik die finansiële voordeel vir munisipaliteite en privaatontwikkelaars wanneer openbare ruimtes beperk word. Oor die langtermyn is die instandhouding van dienste oor lang afstande en die verlies aan sosiale interaksie egter 'n duur prys wat vir swak stadsbeplanning betaal moet word. Ook Afrikaners ervaar vandag vervreemding en eensaamheid binne woonbuurte waar sosiale interaksie baie keer uiters beperk is.
Willem Fourie	on November 4, 2016 at 10:24 nm
Weereens dankie vir die interessante onderwerp
Sebastian Junger, skrywer van "Tribe", meld hoe mense terugdink aan die leër as die laaste keer wat hulle deel van 'n gemeenskap of bende was.
Ons is sosiale wesens wat meer kontak nodig het as om bloot in dieselfde ligging te wees. Ons het ook die samesyn van 'n gemeenskaplike strewe (soos Orania) nodig vir geestelike gesondheid.